ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660008634

ขอให้ไปช่วยคนเร่ร่อนเพศชาย อายุประมาณ 63-67 ปี นอนอยู่ริมบาทวิถี บริเวณทางขึ้นรถไฟฟ้าใต้ดิน จุดสังเกตจะนอนบริเวณริมบาทวิถีก่อนถึงป้ายรถเมล์ รถไฟฟ้าใต้ดินหัวลำโพง เขตปทุมวัน กับป้ายรถเมล์เดินไปยังทางขึ้นรถไฟฟ้าใต้ดินที่เป็นบันไดทางเดิน ชายผู้นี้จะนอนอาศัยอยู่บริเวณดังกล่าวเป็นประจำทุกวัน มีลักษณะอิดโรย ผอมแห้ง ควรได้รับความช่วยเหลือด่วน และควรได้รับบัตรสวัสดิการแห่งรัฐถ้าเป็นคนไทย ผู้ว่ากรุงเทพมหานครต้องไปดูตัวอย่างการให้ความช่วยเหลือกับคนเร่ร่อน คนพเนจร ขอทาน ได้ที่วัดสวนแก้วของพระพยอม จังหวัดนนทบุรี  โดยทางวัดมีที่อยู่อาศัยให้ฟรี น้ำไฟฟรี เสื้อผ้า หมอนมุ้งฟรี อาหาร 3 มื้อฟรี และจัดหางานให้ทำภายในวัดก็ทำให้สามารถอยู่ได้การจัดตั้งศูนย์ดังกล่าวทางรัฐบาลจัดหาสถานที่จัดตั้งเป็นศูนย์และทางกรุงเทพมหานคร หรือต่างจังหวัดใหญ่ๆ ร่วมกันจัดสรรงบประมาณช่วยเหลือการสร้างบ้านอยู่ในศูนย์ การสร้างบ้านให้คนเร่ร่อนอยู่ในศูนย์ จะสร้างในลักษณะห้องเล็กๆ ลักษณะที่เรียกว่าอาศรม เป็นที่กันแดดกันฝน และภายในศูนย์จัดการใช้พื้นที่แบบเศรษฐกิจพอเพียงให้คนเร่ร่อนที่อยู่ในศูนย์มีงานทำ และทางภาครัฐก็ส่งการสอนอาชีพโดยการสำรวจความต้องการของคนเร่ร่อนขอทาน ที่รวมกันอยู่ในศูนย์ว่าต้องหรือสนใจประกอบอาชีพอะไร เมื่อดำเนินการแล้วให้ตอบกลับมาด้วยโดยการโทรกลับที่หมายเลขโทรศัพท์ ที่ให้ไว้ อยากทราบว่าจะดำเนินการได้เมื่อไหร่ 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata